**JAVNI POZIV**

**za dodjelu podrške u povrtarskoj proizvodnji za 2022. godinu**

Ministarstvo poljoprivrede, šumarstva i vodoprivrede, u skladu sa Agrobudžetom za 2022. godinu i budžetskom linijom 2.1.6 – Podrška povrtarskoj proizvodnji, objavljuje Javni poziv za dodjelu podrške u povrtarskoj proizvodnji za 2022. godinu.

**DEFINICIJA KORISNIKA SREDSTAVA PODRŠKE**

Korisnici sredstava podrške, po ovom Javnom pozivu, su poljoprivredna gazdinstva, upisana do trenutka podnošenja Zahtjeva za dodjelu podrške, u:

* Registar poljoprivrednih gazdinstava, u skladu sa Zakonom o poljoprivredi i ruralnom razvoju („Službeni list CG“, br. 34/14, 1/15, 30/17, 51/17 i 59/21) i Pravilnikom o obliku i načinu vođenja registra subjekata i registra poljoprivrednih gazdinstava („Službeni list CG“, broj 16/14 i 37/18), koje vodi Ministarstvo poljoprivrede, šumarstva i vodoprivrede,

i u registre koje vodi Uprava za bezbjednost hrane, veterinu i fitosanitarne poslove:

* Registar primarnih proizvođača hrane biljnog porijekla u skladu sa Zakonom o bezbjednosti hrane („Službeni list CG“, broj 57/15), ili u
* Registar proizvođača sjemenskog materijala poljoprivrednog bilja u skladu sa Zakonom o sjemenskom materijalu poljoprivrednog bilja („Službeni list RCG” br. 28/06 i „Službeni list CG” br. 61/11 i 48/15), ili u
* Registar proizvođača sadnog materijala u skladu sa Zakonom o sadnom materijalu („Službeni list RCG” br. 28/06 i „Službeni list CG”, br. 61/11 i 48/15).

Ukoliko su podnosioci zahtjeva u statusu pravnih lica, neophodno je da im je primarna djelatnost iz Sektora A: poljoprivreda, šumarstvo i ribarstvo, u skladu sa Zakonom o klasifikaciji djelatnosti („Službeni list CG“, broj 18/11).

**PRIHVATLJIVE INVESTICIJE**

Investicije koje se mogu podržati kroz ovaj Javni poziv su:

**KOMPONENTA I:**

* nabavka sertifikovanog sjemenskog i/ili sadnog materijala i/ili rasada povrća za proizvodnju povrća u proljećno-ljetnjem periodu, od proizvođača upisanih u Registar proizvođača sjemenskog materijala poljoprivrednog bilja ili Registar proizvođača sadnog materijala i dobavljača upisanih u relevantne registre;
* nabavka sertifikovanog sjemenskog i/ili sadnog materijala i/ili rasada povrća za jesenju sadnju, od proizvođača upisanih u Registar proizvođača sjemenskog materijala poljoprivrednog bilja ili Registar proizvođača sadnog materijala i dobavljača upisanih u relevantne registre.

**KOMPONENTA II:**

* investicije u plasteničku proizvodnju:
* nabavka konstrukcije za podizanje jednobrodnih plastenika minimalne površine od 250m2 ;
* nabavka folija/najlona za plastenike debljine minimum 200 µm (mikrona);
* nabavka sistema za navodnjavanje: elektropumpe, crijeva, prskalice, trake za sistem kap po kap;
* nabavka sistema za orošavanje (dovodna crijeva, crijeva sa mikrodžetovima, kao i mreža za orošavanje);
* nabavka mreža za zasjenu sa minimalnim nivoom zaštite od 30%;
* nabavka agrotekstila (agrila) minimalne gramaže ≥od 23 g/m2.
* investicije u sisteme za navodnjavanje za proizvodnju povrća na otvorenom polju.

**OPŠTI KRITERIJUMI PRIHVATLJIVOSTI:**

Kako bi zahtjev podnosioca za dodjelu podrške bio prihvatljiv, moraju se ispuniti sledeći kriterijumi:

* sadni/sjemenski materijal mora pratiti Sertifikat o priznavanju:
  + - sjemenskih usjeva;
    - sadnog materijala;
    - rasada povrća;
* uvezeni sadni i/ili sjemenski materijal koji je upotrijebljen u proizvodnji mora da bude uvezen od strane uvoznika koji je upisan u Registar uvoznika sadnog materijala i/ili Registar uvoznika sjemenskog materijala poljoprivrednog bilja, koji vodi Uprava za bezbjednost hrane, veterinu i fitosanitarne poslove;
* nabavka sadnog materijala (rasada) moguća je jedino od dobavljača koji je upisan u Registar za promet sadnog materijala na malo i/ili Registar za promet sadnog materijala na veliko, i/ili Registar proizvođača sadnog materijala i/ili Registar proizvođača sjemenskog materijala poljoprivrednog bilja koji vodi Uprava za bezbjednost hrane, veterinu i fitosanitarne poslove;
* nabavka sjemenskog materijala poljoprivrednog bilja moguća je jedino od dobavljača koji je upisan u Registar za promet sjemenskog materijala poljoprivrednog bilja na malo i/ili Registar za promet sjemenskog materijala poljoprivrednog bilja na veliko, i/ili Registar proizvođača sjemenskog materijala poljoprivrednog bilja koji vodi Uprava za bezbjednost hrane, veterinu i fitosanitarne poslove;
* nabavka folije za plastenike jednom u periodu od (3) tri godine, moguća je jedino ukoliko je plastenik upisan u Registar poljoprivrednih gazdinstava s tim što je maksimalno dozvoljena prihvatljiva površina folije za podršku 1,4 puta veća od površine plastenika;
* nabavka mreža za zasjenu u novopostavljenim plastenicima odobrenim kroz Komponentu II moguća je jedino u slučaju minimalnog nivoa zaštite od 30%;
* nabavka agrotekstila (agrila) u novopostavljenim plastenicima odobrenim kroz Komponentu II moguća je jedino u slučaju minimalne gramaže ≥od 23 g/m2;
* nabavka čeličnih cijevi za konstrukciju i podkonstrukciju plastenika minimalne površine od 250m2 i folije za plastenik (maksimalno 350m2) debljine minimum 200 µm (mikrona);
* dokaz o nabavci sadnog/sjemenskog materijala i/ili nabavci folije (fiskalizovani račun o prometu robe);
* sistem za navodnjavanje u novopostavljenom plasteniku minimalne površine 250 m2 odobrenom kroz Komponentu II;
* sistem za orošavanje u novopostavljenom plasteniku minimalne površine 250 m2 odobrenom kroz Komponentu II;
* sistem za navodnjavanje na otvorenom polju sa minimalnom površinom 0.5 ha.

**SPECIFIČNI KRITERIJUMI PRIHVATLJIVOSTI**

Kako bi zahtjev podnosioca za dodjelu podrške bio prihvatljiv moraju se ispuniti sledeći kriterijumi:

* proizvodnja povrća mora da bude zasnovana na površini od **minimalno 0,5 ha** na otvorenom polju u skladu sa savremenim principima uzgoja. Ukoliko se sabiraju površine od dvije ili više parcela, svaka od njih mora biti **najmanje 0,1 ha**;
* proizvodnja povrća mora da bude zasnovana na površini od **minimalno 0,05 ha** u zaštićenom prostoru (mogu se sabirati različite kulture na istoj parceli da bi se zadovoljio kriterijum minimalne površine);
* proizvodnja rasada povrća mora da bude zasnovana na površini od **minimalno 0,03 ha** u zaštićenom prostoru;
* nabavka folije u novopostavljenim plastenicima minimalne površine od 250m2, odobrenih kroz Komponentu II;
* nabavka mreža za zasjenu u novopostavljenim plastenicima minimalne površine od 250 m2,odobrenih kroz Komponentu II;
* nabavka agrotekstila (agrila) u novopostavljenim plastenicima minimalne površine od 250m2,odobrenih kroz Komponentu II;
* investicija se mora započeti i realizovati u 2022. godini, a za nabavku sjemena i sadnog materijala prihvatljiva je i investicija započeta u decembru 2021. godine;
* proizvođači su dužni da zemljište održavaju u skladu sa Kodeksom dobre poljoprivredne prakse;
* maksimalno prihvatljiva vrijednost investicije za KOMPONENTE I i II je 10.000,00 €;
* maksimalno prihvatljiva podrška, za KOMPONENTU I je do 30% od vrijednosti prihvatljive investicije, osim za nabavku rasada iz domaće proizvodnje do 50%;
* maksimalno prihvatljiva podrška za KOMPONENTU II je do 70% od vrijednosti prihvatljive investicije za podizanje plastenika (čelične cijevi za konstrukciju i podkonstrukciju plastenika, sistem za navodnjavanje i sistem za orošavanje);
* maksimalno prihvatljiva podrška za postavljanje sistema za navodnjavanje na otvorenom polju je do 50% vrijednosti prihvatljive investicije;
* plastenik, za koji je odobrena podrška kroz KOMPONENTU I, mora prije isplate biti upisan u registar poljoprivrednih gazdinstava;
* pored opredijeljenog iznosa podrške još dodatnih 10% od iznosa prihvatljive investicije mogu ostvariti oni podnosioci zahtjeva koji investiraju u podizanje plastenika, a koji su upisani u Registar poljoprivrednika u skladu sa propisom kojim je uređeno obavljanje poljoprivredne djelatnosti kao jedinog ili glavnog zanimanja i koji su do trenutka podnošenja zahtjeva za podršku, izmirili doprinose u skladu sa zakonom, dospjele do 30. juna 2021. godine, po osnovu upisa u ovaj Registar;
* minimalno prihvatljiva vrijednost investicije za KOMPONENTU I: 500,00 €;
* podrška se obračunava u odnosu na prihvatljive (referentne) cijene rasada prikazane u tabeli referentnih cijena rasada, koja je sastavni dio Javnog poziva.

**VISINA PODRŠKE**

* do 30% vrijednosti prihvatljive investicije za nabavku sjemenskog materijala i/ili uvezenog sertifikovanog sadnog materijala (rasada povrća);
* do 50% vrijednosti prihvatljive investicije za nabavku sertifikovanog sadnog materijala (rasada povrća) iz domaće proizvodnje;
* 0,45 €/m2 folije, s tim što maksimalno dozvoljena prihvatljiva površina folije za podršku može biti 1,4 puta veća od površine plastenika;
* 0,13 €/m2 mreže za zasjenu sa minimalnim nivoom zaštite od 30%;
* 0,08 €/m2 agrotekstila (agrila) minimalne gramaže ≥ 23 g/m2;
* do 80% vrijednosti prihvatljive investicije za podizaje plastenika, i to isključivo za nabavku čeličnih cijevi za konstrukciju i podkonstrukciju plastenika, i sistem za navodnjavanje i orošavanje.

**POTREBNA DOKUMENTACIJA UZ ZAHTJEV ZA DODJELU PODRŠKE (KOMPONENTE I i II)**

* popunjen Zahtjev za dodjelu podrške povrtarskoj proizvodnji u 2022. godini (OBRAZAC 1 za KOMPONENTU I);
* popunjen Zahtjev za dodjelu podrške u plasteničku proizvodnju za 2022. godinu (OBRAZAC 2A za KOMPONENTU II);
* dokaz da su sjemenski/sadni materijal i/ili folija i/ili mreža za zasjenu i/ili agrotekstil (agril) plaćeni gotovinski ili bezgotovinski i to:
  + u slučaju gotovinskog plaćanja: fiskalizovan račun za gotovinsko plaćanje sa ovjerenom otpremnicom sa nazivom kulture i imenom sorte, izdat od strane dobavljača;
  + u slučaju bezgotovinskog/žiralnog plaćanja (plaćanja preko računa): fiskalizovana faktura (račun) i otpremnica; ovjerena uplatnica (virman) o prenosu sredstava dobavljaču; ovjeren bankovni izvod o prenosu sredstava dobavljaču;
* u slučaju uvozne nabavke folije, mreže za zasjenu ili agrotekstila:
  + ovjeren račun (faktura) dobavljača;
  + JCI (jedinstvena carinska isprava);
  + ovjerena uplatnica (virman) o izmirenim obavezama prema Upravi carina Crne Gore;
  + ovjerena uplatnica (virman) o prenosu sredstava dobavljaču;
  + ovjeren swift od strane banke o prenosu sredstava dobavljaču;
  + garancija za foliju u trajanju od najmanje 3 godine;
* dokazi o plaćanju (računi, fakture) kroz KOMPONENTU I za nabavku sertifikovanog sjemenskog i/ili sadnog materijala i/ili rasada povrća za proizvodnju povrća u proljećno-ljetnjem periodu moraju biti izdati u 2022. godini ili decembru 2021. godine;
* dokazi o plaćanju (računi, fakture) kroz KOMPONENTU I za nabavku sertifikovanog sjemenskog i/ili sadnog materijala i/ili rasada povrća za proizvodnju povrća u jesenjem periodu moraju biti izdati u periodu od 1. septembra 2022. godine do 10. oktobra 2022. godine;
* dodatno, proizvođači rasada treba da dostave Izvještaj Uprave za bezbjednost hrane, veterinu i fitosanitarne poslove o stručnoj kontroli proizvodnje i proizvedenim količinama sadnog materijala (rasada);
* dokaz da su materijal za izgradnju plastenika i folija za KOMPONENTU II plaćeni gotovinski (fiskalizovan račun) ili bezgotovinski (fiskalizovan račun, ovjeren virman/uplatnica o prenosu sredstava dobavljaču i ovjeren bankovni izvod o prenosu sredstva dobavljaču);
* uvjerenje o izmirenim obavezama po osnovu obavljanja poljoprivredne djelatnosti (doprinosi za penzijsko invalidsko i zdravstveno osiguranje) nosioca poljoprivrednog gazdinstva, zaključno sa **30. junom 2021.** godine, izdato od nadležne područne jedinice Uprave prihoda.

**POTREBNA DOKUMENTACIJA UZ ZAHTJEV ZA ODOBRAVANJE INVESTICIJE U PLASTENIČKU PROIZVODNJU ZA 2022. GODINU (KOMPONENTA II)**

* popunjen Zahtjev za odobravanje investicije u plasteničku proizvodnju za 2022. godinu-OBRAZAC 2;
* predračun za nabavku čeličnih cijevi za konstrukciju i podkonstrukciju plastenika, sistema za navodnjavanje i sistema za orošavanje;

**NAČIN PODNOŠENJA ZAHTJEVA ZA DODJELU PODRŠKE**

Obrazac Zahtjeva za dodjelu podrške povrtarskoj proizvodnji u 2022. godini (OBRAZAC 1), obrazac Zahtjeva za dodjelu podrške u plasteničku proizvodnju za 2022. godinu (OBRAZAC 2A), obrazac Zahtjeva za odobravanje investicije u plasteničku proizvodnju za 2022. godinu (OBRAZAC 2) i obrazac Zahtjeva za odobravanje podrške u plasteničku proizvodnju za 2022. godinu (OBRAZAC 3) mogu se preuzeti sa internet stranice Ministarstva poljoprivrede, šumarstva i vodoprivrede ([www.gov.me/mpsv](http://www.gov.me/mpsv)), kancelarijama Direkcije za savjetodavne poslove u biljnoj proizvodnji i kancelarijama opštinskih poljoprivrednih službi.

Popunjene obrasce zahtjeva, sa pratećom dokumentacijom dostaviti **isključivo** **preporučenom poštom** na sledeću adresu:

**MINISTARSTVO POLJOPRIVREDE, ŠUMARSTVA I VODOPRIVREDE**

**-Direktorat za ruralni razvoj-**

**po Javnom pozivu za dodjelu podrške povrtarskoj proizvodnji u 2022.godini**

**Rimski trg br.46**

**81000 PODGORICA**

Informacije u vezi sa ovim javnim pozivom mogu se dobiti putem telefona:

**020/482-283.**

Trajanje Javnog poziva **(PODNOŠENJE ZAHTJEVA)** za:

* KOMPONENTU I - nabavka sertifikovanog sjemenskog i/ili sadnog materijala i/ili rasada povrća za proizvodnju povrća u proljećno-ljetnjem periodu je od **23. marta 2022.** do zatvaranja Javnog poziva a ne kasnije od **31. maja 2022.** godine**.**
* KOMPONENTU I - nabavka sertifikovanog sjemenskog i/ili sadnog materijala i/ili rasada povrća za proizvodnju povrća u jesenjem periodu je od **1. septembra 2022.** do zatvaranja Javnog poziva a ne kasnije od **10. oktobra 2022.** godine.
* KOMPONENTU II je od **23. marta 2022.** do zatvaranja Javnog poziva a ne kasnije od **31. maja 2022.** godine.

Javni poziv će se završiti prije 31. maja 2022. godine odnosno 10. oktobra 2022. godine ukoliko se utroše sva sredstva predviđena mjerom 2.1.6. Agrobudžeta-Podrška povrtarskoj proizvodnji. U slučaju da se predviđena sredstva utroše prije 31. maja 2022. godine odnosno 10. oktobra 2022. godine, Ministarstvo će obavijestiti javnost o završetku Javnog poziva, na način što će obavještenje biti objavljeno na internet stranici Ministarstva poljoprivrede, šumarstva i vodoprivrede i dnevnom listu: “Pobjeda“.

Obrada i odobravanje primljenih Zahtjeva će se vršiti u toku trajanja javnog poziva.

**TABELA REFERENTNIH CIJENA RASADA**

|  |  |  |  |
| --- | --- | --- | --- |
| **Povrtarska kultura** | **Cijena (€/kom)** | **Povrtarska kultura** | **Cijena (€/kom)** |
| paprika | 0,32 | lubenica kalemljena | 0,45 |
| paradajz | 0,35 | lubenica nekalemljena | 0,33 |
| patlidžan | 0,28 | dinja kalemljena | 0,40 |
| krastavac kalemljeni | 0,45 | dinja nekalemljena | 0,28 |
| krastavac nekalemljeni | 0,35 | kupus rani | 0,08 |
| tikvice | 0,32 | kupus kasni | 0,06 |
| salata | 0,05 | blitva | 0,05 |

**PROCEDURA REALIZACIJE (KOMPONENTA I i KOMPONENTA II)**

* Nosilac poljoprivrednog gazdinstva se obraća Ministarstvu zahtjevom za dodjelu podrške u povrtarskoj proizvodnji za 2022. godinu (OBRAZAC 1 za KOMPONENTU I) odnosno Zahtjevom za odobravanje podrške u plasteničku proizvodnju za 2022. godinu (OBRAZAC 2A za KOMPONENTU II) sa pratećom dokumentacijom;
* Operativno odgovorna osoba za mjeru u Ministarstvu, vrši administrativnu kontrolu primljenih zahtjeva i kontrolu po službenoj dužnosti u Upravi za bezbjednost hrane, veterinu i fitosanitarne poslove;
* Ukoliko se administrativnom kontrolom utvrdi da podnosilac Zahtjeva ne ispunjava kriterijume definisane Javnim pozivom, operativno odgovorna osoba u Ministarstvu će odbiti predmetni Zahtjev;
* Ukoliko je administrativnom kontrolom utvrđeno da je Zahtjev u skladu sa kriterijumima definisanim Javnim pozivom, isti se kontroliše terenski;
* Implementaciono odgovorna osoba za mjeru u Ministarstvu vrši terensku kontrolu realizovanih investicija i dostavlja izvještaj o kontroli realizovane investicije praćen foto dokumentacijom;
* Operativno odgovorna osoba za mjeru u Ministarstvu, na osnovu pozitivnog izvještaja o kontroli realizovane investicije, isplaćuje podršku na račun korisnika podrške.

**PROCEDURA REALIZACIJE (KOMPONENTA II)**

* Nosilac poljoprivrednog gazdinstva se obraća Ministarstvuzahtjevom za odobravanje investicije u plasteničku proizvodnju za 2022. godinu (OBRAZAC 2) sa pratećom dokumentacijom;
* Ministarstvo vrši administrativnu i terensku kontrolu podnesenih zahtjeva prije odobravanja investicije nakon čega donosi rješenje o odobravanju ili odbijanju investicije;
* Podnosilac zahtjeva realizuje investiciju, koja može započeti tek nakon donošenja predmetnog Rješenja;
* Nakon završene investicije korisnik podnosi Ministarstvu zahtjev za odobravanje podrške povrtarskoj proizvodnji za 2022. godinu (OBRAZAC 3) sa pratećom dokumentacijom;
* Direkcija za savjetodavne poslove u biljnoj proizvodnji vrši terensku kontrolu i dostavlja Ministarstvu izvještaj o realizovanosti investicije praćen fotodokumentacijom;
* Ministarstvo donosi rješenje o odobravanju podrške;
* Odobreni iznos podrške će biti isplaćen na žiro račun podnosioca zahtjeva;

**NAPOMENE**

* Podnosilac zahtjeva odgovara za tačnost podataka i dokumentacije za ostvarivanje prava na podršku;
* Ministarstvo poljoprivrede, šumarstva i vodoprivrede zadržava pravo da, prije isplate, izvrši provjeru realnosti i osnovanosti prikazanih troškova, kao i pokretanje finansijske provjere svih pristiglih računa kod nadležnih organa;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava na bilo koji način doveo u zabludu ili naveo na pogrešan zaključak odgovorne za dodjelu podrške, korisnik podrške shodno članu 33 Zakona o poljoprivredi i ruralnom razvoju („Službeni list CG”, br. 56/09, 34/14, 1/15 , 51/17 i 59/21) dužan  je da vrati sredstva podrške koja su nenamjenski utrošena, uvećana za iznos zatezne kamate. Takođe, korisnik sredstava podrške, u ovom slučaju, gubi pravo na svaki vid podrške u naredne dvije godine od dana donošenja pravosnažnog rješenja Ministarstva;
* Podrška se može ostvariti isključivo uz priloženi dokaz da je predmetna nabavka plaćena;
* Prihvatljivi su isključivo originalni dokazi o plaćanju (fiskalizovani računi);
* Podnosilac zahtjeva može, za vrijeme trajanja ovog Javnog poziva, konkurisati samo sa jednim zahtjevom za KOMPONENTU II;
* U slučaju da podnosilac zahtjeva ne dozvoli ili spriječi kontrolu, ili na bilo koji način utiče na nju podneseni zahtjev će biti odbijen;
* Nepotpuna i neblagovremeno podnijeta dokumentacija se neće razmatrati.